rejauldu/bengali-wikipedia huggingface dataset:
thumb|ইলেক্ট্রনের লরেঞ্জ তত্ত্ব  কোন স্থানে একই সময়ে একটি তড়িৎ ক্ষেত্র ও একটি চৌম্বক ক্ষেত্র বিদ্যমান থাকলে সেখানে একটি গতিশীল আধান যে লব্ধি বল অনুভব করে তাকেই লরেঞ্জ বল বা  লরেন্ট্জ বল বা লরেনৎ্স বল বলে  লরেঞ্জ বলকে নিচের গাণিতিক সমীকরণের মাধ্যমে প্রকাশ করা যায়:   (এস.আই. এককে)In SI units,  is measured in teslas (symbol: T). In Gaussian-cgs units,  is measured in gauss (symbol: G). See e.g. ) যেখানে  F বল (নিউটন এককে) E বৈদ্যুতিক ক্ষেত্রের প্রাবল্য (ভোল্ট/মিটার) B চৌম্বক ক্ষেত্রের প্রাবল্য (ওয়েবার/বর্গমিটার) q কণার বৈদ্যুতিক আধান (কুলম্ব) v তাৎক্ষণিক বেগ (মিটার/সেকেন্ড) এবং × আড় গুণন নির্দেশ করে।  অনেক ক্ষেত্রেই লরেঞ্জ বল ও তড়িৎচুম্বকীয় বল এ দুটি ফেনোমেনা একই মনে হলেও তাড়িতচৌম্বক বল আলাদা একটি বিষয়।  তড়িৎচুম্বকীয় ক্ষেত্র আহিত বস্তুর উপর যে বল প্রয়োগ করে তাকে তাড়িতচৌম্বক বল বলে। এই বল আকর্ষণধর্মী ও বিকর্ষণধর্মী- উভয় প্রকারের হতে পারে। আগে তড়িৎ ও চুম্বকত্ব এ দুটিকে দুটি ভিন্ন বল মনে করা হত। ১৮৭৩ সালে জেমস র্ক্লাক ম্যাক্সওয়েল প্রমাণ করেন এ দুটি আসলে একই অভিন্ন বলের প্রকাশ। যখন দুটি আহিত কণা স্থির থাকে তখন তাদের মধ্যে কেবল তড়িত্‍ বল ক্রিয়া করে। আহিত কণাগুলো গতিশীল হলে তড়িত্‍ বলের পাশাপাশি কণাগুলোর মধ্যে চৌম্বক বলের সৃষ্টি হয়। দুটি চৌম্বক মেরুর আকর্ষণ বা বিকর্ষণ বলও তাড়িতচৌম্বক বল। দুটি আহিত মৌলিক কণার মধ্যে ক্রিয়াশীল তড়িত্‍ বল এদের মধ্যে ক্রিয়াশীর মহাকর্ষ বলের তুলনায় অনেক বেশি শক্তিশালী। তবুও সবলতার বিচারে তড়িত্‍ বল হচ্ছে মাঝারি ধরনের। ঘর্ষণ বল, স্প্রিং বল ইত্যাদি আহিত কণাগুলোর মধ্যে তড়িত্‍ বলের কারণেই সৃষ্টি হয়।এর তীব্রতা 10^2 N আর এর পাল্লা অসীম।আলো একধরনের তড়িৎচুম্বকীয় বল। তড়িৎক্ষেত্র ও চৌম্বকক্ষেত্র মিলে সৃষ্টি হয় তাড়িতচৌম্বক ক্ষেত্র।  সমীকরণ  চার্জিত কণা  200px|thumb|Lorentz force F on a charged particle (of charge q) in motion (instantaneous velocity v). The E field and B field vary in space and time.  q চার্জ সম্পন্ন একটি কণা v তাৎক্ষণিক বেগে গতিশীল থাকলে বহিস্থ তড়িৎ ক্ষেত্র E এবং চৌম্বক ক্ষেত্র B কর্তৃক কণাটির উপর প্রযুক্ত F কে SI এককে নিম্নরূপে লেখা যায়See Jackson, page 2. The book lists the four modern Maxwell's equations, and then states, "Also essential for consideration of charged particle motion is the Lorentz force equation, F = q (E+ v × B), which gives the force acting on a point charge q in the presence of electromagnetic fields.":  উপরের সমীকরণে মোটা হরফগুলো ভেক্টর এবং "" ভেক্টর গুণন নির্দেশ করছে। কার্তেসীয় উপাংশে বিশ্লেষণ করে পাই—  তড়িৎ ও চৌম্বক ক্ষেত্র সাধারণত অবস্থান ও সময়ের ফাংশন। সুতরাং লরেঞ্জ বলকে বিশদভাবে লিখে পাই—  এখানে  চার্জিত কণার অবস্থান ভেক্টর,  সময় এবং ডট চিহ্ন সময় অন্তরজ নির্দেশ করছে।   আরও দেখুন   তড়িচ্চুম্বকত্ব  হেনড্রিক লোরেন্‌ৎস  ম্যাক্সওয়েলের সমীকরণ  আব্রাহাম-লোরেন্‌ৎস বল   তথ্যসূত্র      বহিঃসংযোগ   লরেঞ্জ বলের অ্যানিমেশন চিত্র   বিষয়শ্রেণী:তড়িৎচুম্বকত্ব বিষয়শ্রেণী:ভৌত ঘটনা বিষয়শ্রেণী:ম্যাক্সওয়েলের সমীকরণসমূহ
থাম্ব|অ্যাডেন অ্যাডে আন্তর্জাতিক বিমানবন্দর, মোগাদিশু মোগাদিশু (, ; ; , ) অতি পরিচিত হ্বামার, সোমালিয়ার রাজধানী ও সবচেয়ে বৃহত্তম শহর। এটি ভারত মহাসাগরের বেনাদির উপকূলবর্তী অঞ্চলে অবস্থিত। শতাব্দীর জন্য একটি গুরুত্বপূর্ণ বন্দর হিসেবে শহরটি কাজ করেছে।  ৯ম বা ১০ম শতকের শুরুতে, আরবরা এবং পারস্যরা ব্যবসায়ীরা এ অঞ্চলে স্থায়ীভাবে বসবাস করতে শুরু করে।I.M. Lewis, Peoples of the Horn of Africa: Somali, Afar, and Saho, Issue 1, (International African Institute: 1955), p.47 মধ্যযুগীয় স্বর্ণ যুগের সময়, মগাদীশু সোমালি-আরব মুযাফফার রাজবংশ দ্বারা শাসিত হত, আজুরান রাজ্যের একটি জায়গিরদার।I.M. Lewis, The modern history of Somaliland: from nation to state, (Weidenfeld & Nicolson: 1965), p. 37   তথ্যসূত্র    বহিঃসংযোগ   Benadir Regional Administration - Transitional Federal Government of Somalia  Mogadishu at Google Maps    বিষয়শ্রেণী:আজুরান রাজ্যের বিষয়শ্রেণী:আফ্রিকার রাজধানী বিষয়শ্রেণী:ভারত মহাসাগর বিষয়শ্রেণী:প্রথম মিলেনিয়ামে প্রতিষ্ঠিত জনবহুল স্থান বিষয়শ্রেণী:সোমালিয়ার জনবহুল স্থান বিষয়শ্রেণী:সোমালিয়ার উপকূলবর্তী জনবহুল স্থান বিষয়শ্রেণী:আফ্রিকার বন্দর শহর বিষয়শ্রেণী:ভারতীয় মহাসাগরের বন্দরসমূহ এবং পোতাশ্রয়সমূহ
আবদুল্লাহ ইবনে উমর () (আনুমানিক ৬১৪ – ৬৯৩) একজন সাহাবি এবং দ্বিতীয় খলিফা উমর ইবনুল খাত্তাবের ছেলে। তিনি হাদিস ও ফিকহের একজন বড় পণ্ডিত ছিলেন। প্রথম ফিতনার সময় তিনি নিরপেক্ষ ভূমিকা পালন করেছিলেন।   জীবনী   মুহাম্মদ (সাঃ) এর যুগ – (৬১৪-৬৩২)  আবদুল্লাহ ইবনে উমর ৬১০ সালের দিকে জন্মগ্রহণ করেন।Muhammad ibn Saad. Kitab al-Tabaqat al-Kabir vol. 3. Translated by Bewley, A. (2013). The Companions of Badr. London: Ta-Ha Publishers. তিনি উমর ইবনে আল-খাত্তাব ও জায়নাব বিনতে মাযুনের পুত্র। তিনি খুব অল্প বয়সে ইসলাম গ্রহণ করেছিলেন। তবে পনের বছর বয়স পর্যন্ত তিনি মুহাম্মদ (সাঃ) এর সাথে কোনো যুদ্ধে অংশগ্রহণের অনুমতি পাননি। খন্দকের যুদ্ধে আবু সুফিয়ানের বাহিনীর বিরুদ্ধে প্রথম অংশগ্রহণ করেছেন।   মুয়াবিয়ার যুগ – (৬৬১-৬৮০)  হাসান ইবনে আলি খলিফার পদ ত্যাগ করার পর মুয়াবিয়া খলিফা হন। আবদুল্লাহ ইবনে উমর মুয়াবিয়াকে খলিফা হিসেবে মেনে নিয়েছিলেন।   দ্বিতীয় ফিতনা  দ্বিতীয় ফিতনার সময় আবদুল্লাহ ইবনুল জুবায়ের, আবদুল্লাহ ইবনে উমর ও আবদুল্লাহ ইবনে আব্বাস হুসাইন ইবনে আলির মক্কা ত্যাগের বিরোধিতা করেন। তবে হুসাইন কুফা যাওয়ার উদ্দেশ্যে মক্কা ত্যাগ করেছিলেন।   পরিবার  আবদুল্লাহ ইবনে উমরের ছেলেদের মধ্যে ছিলেন আবদুর রহমান ইবনে আবদুল্লাহ ও সালিম ইবনে আবদুল্লাহ। তার এক বোন হাফসা বিনতে উমর ছিলেন মুহাম্মদ এর স্ত্রী।   আরও দেখুন   সাহাবা   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:হাদিস বর্ণনাকারী সাহাবা বিষয়শ্রেণী:৬১৪-এ জন্ম বিষয়শ্রেণী:৬৯৩-এ মৃত্যু বিষয়শ্রেণী:উমর বিষয়শ্রেণী:৬১০-এ জন্ম বিষয়শ্রেণী:৭ম শতাব্দীর আরব ব্যক্তি বিষয়শ্রেণী:রাশিদুন খলিফার সন্তান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। সম্প্রসারণ করা হয়েছে।  মাসুম-আল-হাসান (আলাপ) ১৪:৪৯, ২৮ আগস্ট ২০২০ (ইউটিসি) ফিলিস্তিন (অঞ্চল)   – (অপসারণের প্রস্তাবনা দেখুনলগ দেখুন) () অতি সংক্ষিপ্ত (নামেমাত্র) নিবন্ধ। উইকিপিডিয়া এশীয় মাস উপলক্ষে তৈরি হলেও সম্প্রসারিত হয়নি। প্রয়োজনে প্রণেতার ব্যবহারকারী নামস্থানে স্থানান্তর করা যেতে পারে। ≈ MS Sakib  «আলাপ»  ০৩:৪১, ২৫ আগস্ট ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|গ্রিন সিটাডেল থাম্ব|গ্রিন সিটাডেল (2010) গ্রিন সিটাডেল (সবুজ দুর্গ) ম্যাগডেবার্গের হল জার্মান শহর ম্যাগডেবার্গের একটি ঐতিহ্যবাহী ভবন এবং এটি ফ্রাইডেনসরিচ হান্ডারটওয়াসারের স্থাপত্যশিল্পের ক্ষেত্রে শেষ কাজ/প্রকল্প। এটি 2005 সালে সম্পন্ন হয়েছিল।  হান্ডারটওয়াসার তার মৃত্যুর আগে 2000 সালে একটি অল্পবয়সী মেয়ের চিত্রকর্ম থেকে অনুপ্রাণিত হয়ে ভবনটির পরিকল্পনা শুরু করেছিলেন। লুথারস্ট্যাড উইটেনবার্গের হান্ডারটওয়াসার স্কুলের সাথে , তিনি শৈল্পিকভাবে স্যাক্সনি-আনহাল্টে আরেকটি বিল্ডিং ডিজাইন করেছিলেন।   অবস্থান  বিল্ডিংটি ম্যাগডেবার্গের অভ্যন্তরীণ শহরের কাছে "ব্রেইটেন ওয়েগ" রাস্তায় অবস্থিত। খরচ প্রায় 27 মিলিয়ন ইউরো পরিমাণ.  এটি বিখ্যাত ম্যাগডেবার্গ ক্যাথেড্রালের খুব কাছে।   ইতিহাস  সেন্ট নিকোলাস চার্চ এবং আশেপাশের বিল্ডিং যেমন ক্রুজগ্যাংস্ট্রাস 7, 10 এবং 11 আজকের গ্রিন সিটাডেলের জায়গায় 1959 সালে ধ্বংস না হওয়া পর্যন্ত দাঁড়িয়ে ছিল। 1970-এর দশকে, ব্রাউনফিল্ড সাইটে ( দ্বিতীয় বিশ্বযুদ্ধে বোমা হামলার পরে) একটি পূর্বনির্ধারিত আবাসিক ভবন তৈরি করা হয়েছিল। 1954 সাল থেকে ম্যাগডেবার্গ সিটি হাউজিং অ্যাসোসিয়েশনের তৎকালীন চেয়ারম্যান রল্ফ ওপিটজ 1995 সালে হান্ডারটওয়াসারকে জিজ্ঞাসা করার ধারণা করেছিলেন। পরিকল্পনাটি হান্ডারটওয়াসারের সাথে ভাগ করা হয়েছিল তবে তিনি নিজেই প্রাথমিকভাবে একজন শিল্পী ছিলেন। সেজন্য হান্ডারটওয়াসারের ধারণা বাস্তবে আনতে পিটার পেলিকান এবং হেইঞ্জ স্প্রিংম্যানের মতো স্থপতিদের সাহায্য নেওয়া হয়েছিল। হান্ডারটওয়াসার বাড়িটিকে এমনভাবে তৈরি করতে চেয়েছিলেন যাতে বাড়িটি প্রকৃতির সাথে একটি জীবন্ত যোগাযোগ তৈরি করে, তাই তিনি বাড়ির স্থাপত্য সেটআপের মধ্যে গাছ স্থাপন করেছিলেন। বাড়ির জমি যতটা সম্ভব ঢালের ক্ষেত্রে অপ্রত্যাশিত করা হয়েছিল। হান্ডারটওয়াসারের অভিমত ছিল যে, একজন মানুষ বনে হাঁটার সময় সতর্ক থাকে। একইভাবে, একজনকে তার বাড়িতে হাঁটার সময় সতর্কতা অবলম্বন করতে হবে, কারণ সে বাড়ির ভিতরে এবং চারপাশে প্রকৃতির একটি আসন (প্রায় বনের মতো) তৈরি করার চেষ্টা করছে।   ব্যবহার  বাড়ির ব্যবহারযোগ্য এলাকা হল 11,300 m²। নিচতলায় বেশ কয়েকটি দোকান, একটি ক্যাফে এবং একটি রেস্তোরাঁ রয়েছে। তথ্য কেন্দ্রও রয়েছে। এছাড়াও প্রতি সপ্তাহের দিনে বিকাল 5টা পর্যন্ত প্রতি 2 ঘন্টা বাড়ির চারপাশে গাইডেড ট্যুর আয়োজন করা হয়। বাড়িটি আংশিকভাবে একটি থিয়েটার এবং একটি হোটেল (শুধুমাত্র 2 রুম) এর জন্য লিজ দেওয়া হয়েছে। শিশুদের খেলার জায়গাও রয়েছে। বাড়িতে বসবাসকারী কাউকে রুম কিনতে দেওয়া হয় না, তবে তাদের শুধুমাত্র মাসিক ভাড়া দিয়ে থাকতে দেওয়া হয়।  ভাড়াটেদের জানালার চারপাশে সম্মুখভাগ ডিজাইন করার অনুমতি দেওয়া হয় – যতদূর তাদের বাহু এবং ব্রাশ পৌঁছাতে পারে। যাইহোক, এখন পর্যন্ত শুধুমাত্র একজন ভাড়াটিয়া বাড়ির দক্ষিণ পাশে এই অধিকার ব্যবহার করেছেন এবং একটি ছোট মোজাইক স্থাপন করেছেন।   বাড়ির ছবি    সাহিত্য    Friedensreich Hundertwasser (চিত্র): ম্যাগডেবার্গের সবুজ দুর্গ। A Hundertwasser স্থাপত্য প্রকল্প, Avance, Magdeburg 2006, ISBN 978-3-00-019969-1 (38 পৃষ্ঠা)।  ম্যানফ্রেড জান্ডার, মাল্টে জান্ডার: ম্যাগডেবার্গ। সিটি গাইড, 2য়, আপডেট সংস্করণ, Mitteldeutscher-Verlag, Halle (Saale) 2011, ISBN 978-3-89812-820-9 (pp. 48–49)।   ওয়েব লিংক    ম্যাগডেবার্গের সবুজ দুর্গের হোমপেজ  ম্যাগডেবার্গের গ্রিন সিটাডেলের অফিসিয়াল ফেসবুক পেজ  Holger Zürch : ম্যাগডেবার্গে হারিয়ে যাওয়া চার্চ: সেন্ট নিকোলাই চার্চ। ভিতরে: লিপজিগ ইন্টারনেট সংবাদপত্র । 17 তারিখে সংগৃহীত। এপ্রিল 2022  বিষয়শ্রেণী:২০০০-এর দশকের স্থাপত্য বিষয়শ্রেণী:জার্মানির ভবন ও স্থাপনা
ইংরেজি মার্শাল দ্বীপপুঞ্জের সরকারি ভাষা। এছাড়া এখানকার প্রায় ৭০ হাজার অধিবাসীর প্রায় মার্শালীয় ভাষা নামের একটি অস্ট্রোনেশীয় ভাষার দুইটি উপভাষাতে কথা বলে। জাপানি ভাষাও প্রবীণ প্রজন্মের মধ্যে প্রচলিত।   বহিঃসংযোগ   মার্শাল দ্বীপপুঞ্জের ভাষার উপর এথনোলগ রিপোর্ট  be-x-old:Маршалавы выспы  বিষয়শ্রেণী:ওশেনিয়ার ভাষা  ast:Islles Marshall mk:Маршалови острови ps:مارشال ټاپوان ug:Marshal Taqim Aralliri yo:Àwọn Erékùsù Marshall
তেহট্ট হলো পশ্চিমবঙ্গের নদীয়া জেলার তেহট্ট মহকুমার প্রধান কার্যালয়। ১৯৯৬ সালে তেহট্ট কে মহকুমা ও তার প্রধান অফিস হিসাবে প্রতিষ্ঠ করা হয়। এই শহর টি ভারত ও বাংলাদেশর সীমান্তে অবস্থিত ।  জনসংখ্যা ২০১১ সালের জনগনানা অনুযায়ী মোট ২১,০৯৩ জন এই অঞ্চলে বসবাস করে। যার মধ্যে প্রায় ১০,৭৩৬ (৫১%)  ছেলে ও ১০,৩৫৭(৪৯%) মেয়ে।মোট স্বাক্ষর তার হার  ৭৬.০৫%।     ২০১০ সালে এটা পৌরসভা হিসাবে ঘোষিত হলেও এখনো গ্রাম পঞ্চায়েত দ্বারা প্রচলিত হয়।  থানা  তেহট্ট ১ ও তেহট্ট ২ সমগ্ৰ অঞ্চলের প্রশাসনিক ব্যবস্থা দেখে তেহট্ট থানা। যা মোট ,৫১৯^২ বর্গ কিমি অঞ্চল ও মোট ৩৫১,৬৫৪ জনবসতি।এই তেহট্ট থানা প্রায় ৪০ কিমি ভারত-বাংলাদেশ সীমান্ত এই থানার মধ্যে পড়ে।   সিডি ব্লক ও অফিস তেহট্ট ১ ব্লকের প্রধান অফিস এখানে অবস্থিত   প্রশাসনিক নদীয়া জেলা পরিষদের অধীনস্থ তেহট্ট একটা অর্ধ গ্রাম পঞ্চায়েত। এই পরিষদের মধ্যে বেতাই ১ ও ২ নম্বর, চাঁদেরঘাট, পাথরঘাটা ১ ও২ ,কানাইনগর, ছিটকা, নাটনা, রঘুনাথপুর, শ্যামনগর ও তেহট্ট গ্রামপঞ্চায়েত আছে।  . THERE IS ON SUB-DIVISIONAL COURT IN THE TEHATTA SUBDIVISION  শিক্ষাব্যবস্থা   বিদ্যালয়  তেহট্ট উচ্চ বিদ্যালয় (উঃ.মা:)   তেহট্ট শ্রীদাম চাঁদরা বালিকা বিদ্যালয়(মেয়েদের)  জিৎপুর উচ্চ বিদ্যালয়  নাটনা উচ্চ বিদ্যালয়  অনন্য কাছের উচ্চ বিদ্যালয় :  ভবানীপুর উচ্চ বিদ্যালয়   চাঁদেরঘাট উচ্চ বিদ্যালয়(উঃ মা:)   দেবনাথপুর  সরকার উচ্চ বিদ্যালয়   নিমতলা বিদ্যা নিকেতন(উঃ মা:)  পলাশীপাড়া মহাত্মা গান্ধী স্মৃতি বিদ্যালয়(উঃ মা:)  তরণিপুর উচ্চ বিদ্যালয়(উঃ মা:)  সাহেবনগর উচ্চ বিদ্যালয়  হাসপুকুরিয়া বিদ্যাপীঠ(উঃ মা:)  সিদ্ধেশ্বরীতলা বিদ্যালয়- সবচেয়ে পুরনো উচ্চ বিদ্যালয় এই অঞ্চলের যেটি ১৯২১ সালে প্রতিষ্ঠিত  কলেজ  এই অঞ্চলের  তেহট্ট সরকারি কলেজটি হলো যেটা কল্যাণী ইউনিভার্সিটির অন্তভুক্ত। তেহট্ট থেকে ১০ কিমি দূরে বেতাই এ ডঃ বি:আর আম্বেদকর কলেজ অবস্থিত। ৫ কিমি দূরে অর্ষিগঞ্জ এ একটি বি এড কলেজ আছে । এছাড়া এখানে একটি আই টি আই কলেজ রয়েছে। স্বাস্থ্য ব্যবস্থা তেহাট্টা মহকুমা হাসপাতালটি তেহট্ট এর মূল শহরে অবস্থিত। আর ৪০ কিমি দূরে অবস্থিত জেলার সদর হাসপাতাল কৃষ্ণনগর জেলা হাসপাতাল।  যোগাযোগ ব্যবস্থা সড়ক এবং রেল এই তেহট্ট শহর টির মূল যোগাযোগ হলো সড়ক ব্যবস্থা  মূলত ১১নম্বর রাজ্য সড়ক। এই গ্রামটির কাছের মহাসড়কটি হলো হলো NH৩৪ ও কাছের রেল স্টেশন হলো কৃষ্ণনগর এবং দেবগ্রাম ।   তথ্যসূত্র   বিষয়শ্রেণী:নদিয়া জেলার গ্রাম বিষয়শ্রেণী:নদিয়া জেলার শহর ও নগর
পতিক কুশুলকরাখালদাস বন্দ্যোপাধ্যায়, বাঙ্গালার ইতিহাস, দে'জ পাবলিশিং, কলকাতা-৭৩, , পৃষ্ঠা ২৫ একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্যন্ত চুখ্‌স অঞ্চল শাসন করেন।   তক্ষশিলা তাম্রপত্র  খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।Baums, Stefan. 2012. “Catalog and Revised Texts and Translations of Gandharan Reliquary Inscriptions.” In David Jongeward, Elizabeth Errington, Richard Salomon and Stefan Baums, Gandharan Buddhist Reliquaries. Gandharan Studies, Volume 1, pp. 200–51. Seattle: Early Buddhist Manuscripts Project.   তথ্যসূত্র      বিষয়শ্রেণী:ইন্দো-সিথিয় রাজা
হাজী বিরিয়ানি (এছাড়াও হাজীর বিরিয়ানি নামে পরিচিত) পুরান ঢাকায় অবস্থিত বাংলাদেশের একটি প্রাচীনতম রেস্তোরাঁ যারা ছাগলের মাংসের বিরিয়ানি, বোরহানি (দই দিয়ে তৈরি নোনতা পুদিনা পানীয়) এবং কোমল পানীয় বিক্রি করে। ১৯৩৯ সালে হাজী মোহাম্মদ হোসেন নামে একজন ব্যক্তি রাস্তার ধারের খাদ্য বিক্রির দোকান হিসেবে রেস্তোরাঁটি চালু করেছিলেন। পরবর্তীতে এর ব্যবসায় নাটকীয় পরিবর্তন মাধ্যমে প্রতিষ্ঠানটি শহরের সংস্কৃতির অংশ হয়ে ওঠে।   ইতিহাস  এই ব্যবসাটি ১৯৩৯ সালে হাজী মোহাম্মদ হোসেন নামে একজন বাবুর্চি শুরু করেছিলেন। ১৯৯২ সালে হাজী মোহাম্মদ হোসেন মারা যাওয়ার পর, তার ছেলে হাজী মোহাম্মদ গোলাম হোসেন দায়িত্ব গ্রহণ করেন এবং শৈলী ও ঐতিহ্যের কোন পরিবর্তন না করেই পারিবারিক ব্যবসা চালিয়ে যান। সময়ের সাথে সাথে হাজী মোহাম্মদ গোলাম পারিবারিক ব্যবসা থেকে নিজেকে গুটিয়ে নিয়ে ব্যবসাটি তার ছেলে হাজী মোহাম্মদ শাহেদের হাতে তুলে দেন।   অবস্থান  হাজী বিরিয়ানির দুইটি শাখা রয়েছে। একটি পুরান ঢাকায় যা প্রধান শাখা, এবং একটি মতিঝিলে। পুরান ঢাকার প্রধান শাখাটি ৭০ কাজী আলাউদ্দিন রোড, নাজিরা বাজারে অবস্থিত।   রন্ধনপ্রণালী  রন্ধনপ্রণালীতে ভাত, ছাগলের মাংস, সরিষার তেল, রসুন, পিঁয়াজ, গোল মরিচ, জাফরান, লবঙ্গ, এলাচ, দারুচিনি, লবণ, লেবু, দই, চীনাবাদাম, ক্রিম, কিশমিশ এবং সামান্য পরিমাণ পনির (গরু বা মহিষের) ব্যবহৃত হয়। রন্ধনপ্রণালীটি রেস্তোরাঁর প্রতিষ্ঠাতা তার পরবর্তী প্রজন্মের কাছে হস্তান্তর করেছেন। হাজী মোহাম্মদ শাহেদ দাবি করেন, "আমি কখনো কিছু পরিবর্তন করিনি, এমনকি লবণের পরিমাণও পরিবর্তন করি নি।"   আরও দেখুন   মধুর রেস্তোরা  স্টার কাবাব   তথ্যসূত্র    আরও পড়ুন        বহিঃসংযোগ     বিষয়শ্রেণী:বাংলাদেশের সংস্কৃতি বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ঢাকার রেস্তোরাঁ বিষয়শ্রেণী:পুরান ঢাকা বিষয়শ্রেণী:ঢাকাই বিরিয়ানি
আলী মুসা গিলানি () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে ২০২২ সালের অক্টোবর থেকে ২০২৩ সালের আগস্ট পর্যন্ত এবং ২০১২ থেকে ২০১৩ সাল পর্যন্ত এই পদে দায়িত্ব পালন করেছেন। তিনি ২০১৩ এবং ২০১৮ সালের সাধারণ নির্বাচনে পাকিস্তান পিপলস পার্টি (পিপিপি)-এর টিকিটে প্রতিদ্বন্দ্বিতা করেছেন। তিনি একজন সক্রিয় রাজনৈতিক কর্মী, লেখক এবং পোলো খেলোয়াড়। তিনি ২০০৮ থেকে ২০১২ সাল পর্যন্ত পাকিস্তানের সাবেক প্রধানমন্ত্রী সৈয়দ ইউসুফ রাজা গিলানির পুত্র।   রাজনৈতিক কর্মজীবন  আলী মুসা গিলানি ২০১২ সালের ফেব্রুয়ারিতে অনুষ্ঠিত উপ-নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-১৪৮ (মুলতান-ওয়ান) নির্বাচনী এলাকা থেকে পাকিস্তানের জাতীয় পরিষদে নির্বাচিত হন। তিনি ৯৩,১০৬ ভোট পান এবং মালিক আবদুল গাফার দোগারকে পরাজিত করেন।  তিনি ২০১৩ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৪৮ (মুলতান-ওয়ান) নির্বাচনী এলাকা থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৪৯,৯১৮ ভোট পান এবং মালিক আবদুল গাফার দোগারের কাছে হারেন। তিনি ২০১৮ সালের সাধারণ নির্বাচনে এনএ-১৫৭ থেকে নির্বাচনে প্রতিদ্বন্দ্বিতা করেন এবং ৭২,০০০ ভোট অর্জন করেন। তিনি ২০২০ সালের ২৫ নভেম্বর মুলতানে গ্রেপ্তার হন। পুলিশ তাকে সরকারের অনুমতি ছাড়া সমাবেশ আয়োজনের অভিযোগে গ্রেপ্তার করে, তবে পরে তিনি জামিনে মুক্তি পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান পিপলস পার্টির এমএনএ অসম্পূর্ণ
বেটি কম্পসন (জন্ম এলিনর লুইসিম কম্পসন; ১৯ মার্চ ১৮৯৭ - ১৮ এপ্রিল ১৯৭৪) ছিলেন একজন মার্কিন অভিনেত্রী ও চলচ্চিত্র প্রযোজক। তিনি হলিউডের নির্বাক যুগ থেকে চলচ্চিত্রে কাজ শুরু করেন। তিনি দ্য ডকস অব নিউ ইয়র্ক ও দ্য বার্কার চলচ্চিত্রে অভিনয়ের জন্য প্রসিদ্ধ। দ্য বার্কার চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত সর্বশেষ চলচ্চিত্র ছিল হেয়ার কামস ট্রাবল (১৯৪৮)। এরপর তিনি অভিনয় থেকে অবসর নেন।  প্রারম্ভিক জীবন কম্পসন ১৮৯৭ সালের ১৯ই মার্চ ইউটা অঙ্গরাজ্যের বিভারের এক খনির ক্যাম্পে জন্মগ্রহণ করেন। তার পিতা ভার্জিল কম্পসন এবং মাতা ম্যারি রাউশার। তার পিতা ছিলেন খনির প্রকৌশলী, স্বর্ণ অনুসন্ধানী ও মুদি দোকানের মালিক, এবং তার মা গৃহপরিচারিকা ও হোটেলে কাজ করতেন। কম্পসন সল্ট লেক হাই স্কুলে পড়াশোনা করেন। তার কিশোর বয়সে তার পিতা মারা যান, এবং তিনি সল্ট লেক সিটিতে একটি থিয়েটারে বেহালাবাদক হিসেবে কাজ পান।  কর্মজীবন ১৯২৮ সালে তিনি ফার্স্ট ন্যাশনাল পিকচার্সের অংশিক সবাক চলচ্চিত্র দ্য বার্কার-এ অভিনয় করেন। এই চলচ্চিত্রে ক্যারি চরিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, তবে তিনি ককুট চলচ্চিত্রের জন্য মনোনীত ম্যারি পিকফোর্ডের নিকট হেরে যান। একই বছর তিনি নির্বাক কোর্ট-মার্শাল চলচ্চিত্রে কাজ করেন, যা বর্তমানে পাওয়া যায় না। এছাড়া তিনি এই বছর জোসেফ ফন স্টার্নবের্গের বিপুল সমাদৃত দ্য ডকস অব নিউ ইয়র্ক চলচ্চিত্রে একজন যৌনকর্মী চরিত্রে অভিনয় করেন।  তথ্যসূত্র  বহিঃসংযোগ    Photographs of Betty Compson 1923 passport photo(flickr.com) Compson as she appeared in 1947's Hard Boiled Mahoney  বিষয়শ্রেণী:১৮৯৭-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ইউটার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নির্বাক চলচ্চিত্র অভিনেত্রী বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
ঘিটোরনী মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের গদাইপুরে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে দক্ষিণদিকগামীগন্তব্য স্টেশন →হুডা সিটি সেন্টার পরবর্তী স্টেশন অর্জনগড়উত্তরদিকগামী গন্তব্য স্টেশন ←</span> সময়পুর বাদলি পরবর্তী স্টেশন সুলতানপুরপার্শ্ব প্ল্যাটফর্ম নং- ১, দরজা বাম দিকে খুলবে এল২ প্রবেশ/প্রস্থান  ঘিটোরনী মেট্রো স্টেশনের প্রবেশ/প্রস্থান দ্বার নং- ১ ও ২ এনবিসিসি অফিস   ডিএমআরপি পার্কিং  এসএসবি ক্যাম্প দ্য আইকন ফার্ম হাউস ঘিটোরনী গ্রাম সংযোগ নিকটবর্তী বাস স্টপগুলি থেকে দিল্লি পরিবহন নিগমের ৫১৭, বদরপুর বর্ডার - গুরগাঁও বাস স্ট্যান্ড, গুরগাঁও বাস স্ট্যান্ড - বদরপুর রোড, মালবীয় নগর মেট্রো - সোহনা রোড বাস পরিষেবা চালু রয়েছে।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ দিল্লিতে প্রতিষ্ঠিত বিষয়শ্রেণী:২০১০-এ চালু রেলওয়ে স্টেশন
সিউড়ি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। ২০১১ সালে রাজনগর বিধানসভা কেন্দ্রটি অবলুপ্ত হয়। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৫ নং সিউড়ি বিধানসভা কেন্দ্রটি সিউড়ি পৌরসভা, সিউড়ি-১ সমষ্টি উন্নয়ন ব্লক, রাজনগর সমষ্টি উন্নয়ন ব্লক এবং চিনপাই, গোহালিয়াড়া, পারুলিয়া এবং সাহাপুর গ্রাম পঞ্চায়েত গুলি  দুবরাজপুর সমষ্টি উন্নয়ন ব্লক গুলির অন্তর্গত।  সিউড়ি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১সিউড়িনিশাপতি মাঝিভারতীয় জাতীয় কংগ্রেসগোপিকা বিলাস সেনগুপ্ত ভারতীয় জাতীয় কংগ্রেস ১৯৫৭তুর্কু হাঁসদাভারতের কমিউনিস্ট পার্টি মিহিরলাল চ্যাটার্জী প্রজা সোশ্যালিস্ট পার্টি১৯৬২বৈদ্যনাথ বন্দ্যোপাধ্যায়ভারতীয় জাতীয় কংগ্রেস১৯৬৭ বৈদ্যনাথ বন্দ্যোপাধ্যায়ভারতীয় জাতীয় কংগ্রেস ১৯৬৯প্রতিভা মুখোপাধ্যায় সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)১৯৭১প্রতিভা মুখোপাধ্যায় সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)১৯৭২সুনিতি চট্টরাজভারতীয় জাতীয় কংগ্রেস১৯৭৭সুনিতি চট্টরাজভারতীয় জাতীয় কংগ্রেস১৯৮২সুনিতি চট্টরাজভারতীয় জাতীয় কংগ্রেস১৯৮৭তপন রায় ভারতের কমিউনিস্ট পার্টি (মার্ক্সবাদী)১৯৯১তপন রায় ভারতের কমিউনিস্ট পার্টি (মার্ক্সবাদী)১৯৯৬সুনিতি চট্টরাজভারতীয় জাতীয় কংগ্রেস২০০১ব্রজ মুখার্জী ভারতের কমিউনিস্ট পার্টি (মার্ক্সবাদী)২০০৬তপন রায় ভারতের কমিউনিস্ট পার্টি (মার্ক্সবাদী)২০১১স্বপন কান্তি ঘোষসর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১ ২০১১ সালের নির্বাচনে, তৃণমূল কংগ্রেসের স্বপন কান্তি ঘোষ তার নিকটতম প্রতিদ্বন্দ্বী সিপিআই (এম) এর আব্দুল গফফরকে পরাজিত করেন।     ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) এর তপন রায় সিউড়ি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের স্বপন কান্তি ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ব্রজ মুখার্জী ২০০১ সালে তৃণমূল কংগ্রেসের সুনিতি চট্টরাজকে পরাজিত করেন। ১৯৯৬ সালে  কংগ্রেসের সুনিতি চট্টরাজ সিপিআই (এম) এর তপন রায়কে পরাজিত করেন। সিপিআই (এম) এর তপন রায় ১৯৯১ এবং ১৯৮৭ সালে কংগ্রেসের সুনিতি চট্টরাজকে পরাজিত করেন। সুনিতি চট্টরাজ কংগ্রেসের ১৯৮২ সালে সিপিআই (এম) এর কেশব দাস এবং ১৯৭৭ সালে সিপিআই (এম) এর অরুণ কুমার চৌধুরীকে পরাজিত করেন।  ১৯৫১-১৯৭২ ১৯৭২ সালে কংগ্রেসের সুনিতি চট্টরাজ জয়ী হন। ১৯৭১ এবং ১৯৬৯ সালে এসইউসি এর প্রতিভা মুখোপাধ্যায় জয়ী হন। ১৯৬৭ এবং ১৯৬২ সালে কংগ্রেসের বৈদ্যনাথ বন্দ্যোপাধ্যায় জয়ী হন। ১৯৫৭ এবং ১৯৫১ সালে সিউড়ি কেন্দ্রটি যৌথ আসন ছিল তার মধ্যে একটি তপসিলি উপজাতির জন্য সংরক্ষিত ছিল। ১৯৫৭ সালে সিপিআই এর তুর্কু হাঁসদা এবং পিএসপির মিহিরলাল চ্যাটার্জী উভয়ই জয়ী হন। কংগ্রেসের নিশাপতি মাঝি এবং গোপিকা বিলাস সেনগুপ্ত উভয়ই ১৯৫১ সালে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বীরভূম জেলার রাজনীতি
বিধান চন্দ্র কলেজ, যেটা আবার রিষড়া কলেজ নামেও পরিচিত, এই কলেজ ভারতের পশ্চিমবঙ্গ অঙ্গরাজ্যের হুগলি জেলার রিষড়ার একটা প্রাচীনতম কলেজ। এখানে কলা, বাণিজ্য এবং বিজ্ঞান বিভাগের প্রাক-স্নাতক পাঠক্রমে পাঠদান করা হয়। এই কলেজ কলকাতা বিশ্ববিদ্যালয় কর্তৃক অনুমোদিত।  ১৯৫৭ খ্রিস্টাব্দে বিধান চন্দ্র কলেজের প্রতিষ্ঠা হয়েছিল।Colleges in West Bengal, University Grants Commission    বিভাগসমূহ    বিজ্ঞান    গণিতশাস্ত্র  কম্পিউটার বিজ্ঞান  পদার্থবিজ্ঞান  ইলেক্ট্রনিক্স  ভূবিজ্ঞান  অর্থনীতি  পরিবেশ বিজ্ঞান  উপর্যুক্ত বিষয়সমূহের মধ্যে কম্পিউটার বিজ্ঞান, গণিতশাস্ত্র, ভূবিজ্ঞান এবং অর্থনীতিতে সাম্মানিক পাঠক্রম চালু আছে।   কলা ও বাণিজ্য  হিন্দি ব্যতীত কলা ও বাণিজ্যের সকল বিষয়েই সাম্মানিক পাঠক্রমে শিক্ষা দেওয়া হয়।   বাংলা  ইংরেজি  হিন্দি  সংস্কৃত  ইতিহাস  রাষ্ট্রবিজ্ঞান  দর্শন  শিক্ষা  বাণিজ্য  দূরশিক্ষা  ২০১২-১৩ শিক্ষাবর্ষ থেকে রবীন্দ্র ভারতী বিশ্ববিদ্যালয়ের অনুমোদনক্রমে এই কলেজে বাংলা, ইংরেজি, ইতিহাস, ভূবিজ্ঞান, শিক্ষাবিজ্ঞান বিষয়ে দূরশিক্ষায় এমএ পাঠক্রম চালু হয়েছে।   স্বীকৃতি  বিধান চন্দ্র কলেজ ২০১৬ খ্রিস্টাব্দে জাতীয় মূল্যায়ন ও প্রত্যয়ন পরিষদ (এনএএসি) দ্বারা 'বি গ্রেড' অর্জন করেছে। এই কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।   আরো দেখুন    কলকাতা বিশ্ববিদ্যালয় কর্তৃক অনুমোদিত কলেজগুলির তালিকা  ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহির্সংযোগসমূহ      বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৫৭-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:হুগলি জেলার বিশ্ববিদ্যালয় ও কলেজ
thumb|রায়গড় থেকে পাহাড়ের দর্শন রায়গড় জেলা (মারাঠী:रायगड जिल्हा) পশ্চিম ভারতের মহারাষ্ট্র রাজ্যের কোঙ্কণ বিভাগের একটি জেলা। জেলা সদর আলিবাগ।  জনসংখ্যা ২০১১ সালের আদমশুমারি অনুসারে রায়গড় জেলার জনসংখ্যা হচ্ছে ২,৬৩৪,২০০ জন, যা কুয়েতের বা মার্কিন যুক্তরাষ্ট্রের নেভাডা প্রদেশের সমান। এটি জেলাটিকে ভারতের ৬৪০টি জেলার ভেতরে ১৫৩তম অবস্থান দিয়েছে। এই জেলার জনসংখ্যার ঘনত্ব ।  তথ্যসূত্র   বহিঃসংযোগ   ভারতীয় ন্যাশনাল ইনফরমাটিক্স সেন্টার দ্বারা প্রতিস্থাপিত সরকারি রায়গড় জেলা ওয়েবসাইট   রায়গড় জেলা বিষয়শ্রেণী:রায়গড় জেলা, মহারাষ্ট্র বিষয়শ্রেণী:১৮৬৯-এ ভারতে প্রতিষ্ঠিত
পুরুষ শারীরস্থানে, ল্যাকুনা ম্যাগনা (এটিকে গুয়েরিনস সাইনাসও বলা হয়) পুরুষ মূত্রনালীর নাভিকুলার ফোসার উপরে হওয়া কয়েকটি গহ্বরের মধ্যে সবচেয়ে বড়।   গঠন  পুরুষ মূত্রনালীর নাভিকুলার ফোসার উপরে হওয়া সবচেয়ে বড় গহ্বর।    উৎপত্তি  ভ্রূণতত্ত্বে ল্যাকুনা ম্যাগনার উৎপত্তি সম্পর্কে বিতর্ক রয়েছে।  যাইহোক, সাম্প্রতিক গবেষণাগুলো থেকে জানা গেছে যে পুরুষ মূত্রনালীর নেভিকুলার ফোসা, ইউরেথ্রাল প্লেটে প্রবেশকারী এন্ডোডার্মাল কোষ থেকে উদ্ভূত হয়।    রোগ  অল্প বয়স্ক পুরুষদের মধ্যে, ল্যাকুনা ম্যাগনার উপস্থিতির কারণে বেদনাদায়ক প্রস্রাব (ডিসুরিয়া), রক্তাক্ত প্রস্রাব ( হেমাটুরিয়া), এবং অন্তর্বাসে রক্ত পড়ার মতো সমস্যা হতে পারে।    তথ্যসূত্র   বিষয়শ্রেণী:মানব শিশ্নের শারীরস্থান বিষয়শ্রেণী:মূত্রঘটিত তন্ত্র